JohanHeinsen/ENO huggingface dataset:
Viborger Samler, 1848-03-06
Fremdeles meddeles af en Proclamation fra den proviske Regjering: "Det souveraine Folk erklærer, at Regjeringen, efterat den har forbrudt (verwirkt) sit Mandat, er factisk og retlig opløst. Paa Grund deraftræder Folket tilbagetil den fuldkomne Udøvelse af sin Auctoritet, og decreterer, som følger: Pairskammeret er opløst. De Deputeredes Kammer - Udtrykket af Privilegier, Monopoler og Corruption, og hvis Majoritet har sluttet sig til den forrige Regjerings utilgivelige Politik - en Regjering, der har ladet Folket nedskyde med Kardesker, er og forbliver opløst. Nationen constituerer sig som Republik. Alle Borgere maae forblive bevæbnede og forsvare deres Barricader. Enhver myndig Borger er Nationalgardist; enhver Borger er vælger. Tankefrihed og Pressefrihed, Ret forAlle til politisk og industriel Association. Alle Franskmænd gruppere sig om deres resp. Communer i delibererende Forsamlinger for at vælge nye og sande Mandatarier for Landet. Jndtil den Tid, da Landet formelig har udtalt sig om denne Gjenstand, maa ethvert Forsøg paa at gjenoprette den gamle Magt betragtes som en Usurpation, og det er enhver Borgers Pligt med Magt at modsætte sig samme.
Viborger Samler, 1848-03-06
Nyere Efterretninger fra Paris af 26de Febr., Kl. 8 om Aftenen, melde, at Roligheden ikke senere er afbrudt, at den tvertimod befæstes mere og mere, at den nye Orden anerkjendes i Provindserne, at Dødsstraffen er afskaffet i alle politiske Anliggender, at Belgiens Neutralitet og Aafhængighed anerkjendes, og Folkets Ret til Arbeide anerkjendes.
Viborger Samler, 1848-03-06
Rothschild har ilet med at underrette den provisoriske Regjering om, at han vil vedblive at opfylde sine Forpligtelser imod Staten med Hensyn til det sidste Laan, J 60 Timer have de nye Ministre været forsamlede i Regjeringspaladset og navnlig skal Lamartine lægge forDagen en ligesaa uventet som forbausende Kraft og Virksomhed. Befæstes denne Mands Indflydelse, og viser han - det fredelige Democraties Mand – en sand Statsmands Talent og Kraft, saa svinde de sidste, fra mange Sider – som begribeligt er – overdrevne Ængstelser, for en krigerisk og erobrende republicansk Propoganda.
Viborger Samler, 1848-03-06
Den provisoriske Regjering har opfordret Republiken til at antage de tre Farver i den Orden, der bestod i den ældre Republiks Tid. Fanen har den Jndskrift: "Republique francaise."
Viborger Samler, 1848-03-06
Den franske Republiks Regjering forpligter sig i en Proclamation til den franske Republik at garantere Arbeiderens Bestaaen ved Arbeide; den forpligter sig til at garantere alle Borgere Arbeide; den anerkjender, at Arbeiderne maae forbinde sig med hverandre for at nyde den passende Betaling for deres Arbeide. Den provisoriske Regjering overdrager den af Civillisten til Udbetaling forfaldne Million til Arbeiderne, hvilke den tilhører. Næsten alle høiere Officierer i Hæren ere traadte over til den provisoriske Regjering. Alle høiere Officierer i Marinen - endog Adm. Mackau - have i de varmeste Udtryk erklæret sig for den nye Regjering. Republiken er proclameret i Diion; Bordeaux nyder den største Rolighed. J Tours, Rouen og i andre Stæder ere indsatte Commissioner, for at organisere den republicanske Regjering. Jngen Efterretning melder, at Roligheden er forstyrret, paa noget Punct. Cassationsretten har efter Justitsministerens Opfordring. og i Overeensstemmelse med General-Procurator DupinsBegjæring udstedet en Forordning om for Fremtiden at forkynde Dommene i det franske Folks Navn.
Viborger Samler, 1848-03-06
Admiral Baudin er udnævnt til Commandant for Flaaden i Toulon. Tuilerierslottet skal for Fremtiden være en Bolig for invalide Arbeidere. Betydelige Summer ere samlede til Communens Disposition. Bankens Conseil har givet 100,000 Fres. og Rothschild 50,000 Fres.
Viborger Samler, 1848-03-06
Den provisoriske Regjering har besluttet at udsætte Vexlernes Forfaldstid i 10 Dage. Banken, der var aabnet, er lukket for nogle Dage; den vil – hedder det – atter aabnes den 1ste Marts. (Efter B. H.) Hamborg, den 3die Marts og Køln.
Viborger Samler, 1848-03-06
Zeit. Paris, den 28de Febr. – Jndtil den 28de Febr.
Viborger Samler, 1848-03-06
om Aftenen vidste man i Paris og indtil den 29de Febr. Aften i London Jntet om Ludvig Philips endelige Skjebne. Da Rygtet og Begivenhederne i Paris var ilet forud, fandt den kongelige Familie Befolkningen overalt, hvorden kom frem paa Veien fra Paris, i et saa fjendtligt Røre, at dens Medlemmer maattes stilles ad og tage forskjellige Veie for ikke at blive kjendte. Hertugen af Nemours og Hertugen af Sachsen-Coburg med Gemalinde ere allerede komne til London, ligeledes Hertuginden af Montpenster. Om Aftenen Kl. 11 den 24de Febr. kom Ludvig Philip, ledsaget af Dronningen og Hertugen af Montpensier til Dreux, hvor han overnattede i Slottet. Der blev hentet Aftensmad til dem fra en Restauration. Kongen var i høi Grad nedbøiet og udbrød hvert Øieblik: "Ligesom Carl den Tiende", Morgenen efter kjørte de Kongelige paa en leiet Vogn og af Biveie til Vernon (ikke fuldt halvveis mellem Paris og Havre) og slap ikke uden Hindringer igjennem denne By. Videre har man endnu ikke hørt til dem. Det formodes, at Kongen holder sig skjult i Nærheden af Slottet En Paris, den 27de Febr. Journ, des Deb. melder: Staden er meget rolig; Barricaderne give Plads forVognfærselen; talrige Patrouiller betrygge Sikkerheden; Theatrene begynde at give Forestillinger; en af disse i Theatre francais gaves for de Saarede, man gav sit frivillige Bidrag og gik ind uden Billet. Jmellem Acterne sang Brindeau Marseillaisen i Nationalgardistuniform.
Viborger Samler, 1848-03-06
Republiken er bleven proclamaret i Nismes, Avignon Lyon, Narbonne, Perpignan, Limoges og Bayonne, Nogle Præfecter have nedlagt deres Post; man hører ikke til Andet, end at Roligheden hidtil vedligeholder sig i Provindserne.
Viborger Samler, 1848-03-06
Appellationsretten har decreteret Sags Anlæggelse modErministrene og deres Medskyldige samt Guizots og hans otte Collegers Arrestation.
Viborger Samler, 1848-03-06
Den provisoriske Regjering har befalet, at der paa de offentlige Bygninger skal anbringes en stor Fane med de tre Farver, men i følgende Orden: Blaat ved Stangen, Rødt i Midten og Hvidt yderst (dette er den gamle republicanske Fane; under Louis Philippe var det Hvide i i Midten og det Røde yderst).
Viborger Samler, 1848-03-06
Den provisoriske Regjering viste sig igaar (den 26de) for Folket paa Trappen foran Hotel de ville. Lamartine fremtraadte med et Papir i Haanden og sagde blandt Mere: "Republiken er proclameret. Folket vil udøve sine politiske Rettigheder. Nationale Arbeidssteder ere aabnede for de Arbeidsløse. Armeen reorganiseres. Nationalgarden forbinder sig uopløseligen med Folket for at grundfæste Ordenen med den samme Haand, som har erobret Friheden. Endelig, mine Herrer, vil den provisoriske Regjering selv overbringe Dem det sidste af de Decreter, som den har undertegnet i denne mindeværdige Session: Afskaffelsen af Dødsstraf for politiske Forbrydelser, (Eenstemmigt Bravo). Dette er det skjønneste Actstykke mine Herrer, som nogensinde er udgaaet af et Folks Mund Dagen efter dets Seir. (Ja, ja,). Det er den franske Nations Charakteer, der i et pludseligt Udbrud farer dens Regjering ud af Munden. Der gives ingen værdigere Triumph for Folket end Skuet af dets egen Høimodighed." – Et eenstemmigt Bifaldsraab fra den utallige Folkemængde fulgte efter Oplæsningen af Decretet, og Regjeringen maatte senere atter vise sig for Folket fra Balconen foran den hidtil saakaldte Thronsal og modtage nye Yttringer af Folkets Bifald. Den provisoriske Regjering bestaaer, efter dens egen Kundgjørelse, af følgende Medlemmer: Dupont (de Eure), Lamartine, F. Arago, Marie, Garnier=Pages, Ledru-Rollin, Cremieux, Armand Marrast, Louis Blang, FerdinandFlocon, Albert. - Secretair: Bouvier, Undersecretairer: Dumon og Maurin,
Viborger Samler, 1848-03-06
Den 27de Kl. 2 begav den provisoriske Regjering sig til Foden af Julisøilen, og indviede der den store Dag da Friheden blev gjenerobret, samt proclamerede Republiken for Folket og den broderlig forenede Nationalgarde. To Batailloner af hver Legion, den 13de Legion (Cavallerie) og de 4 Legioner fra Parises Omkreds indenfor Forterne vare opstillede i Slagorden og fuld Equipering Boulevarderne igjennem; desuden en uhyre Menneskemasse. Regjeringsmedlemmerne vare i Civildragt med trefarvet Skjærf og en rød Silkeroset i Knaphullet. Arago tog Hatten af og talte til Folket just som Solen brød igjennem Skyerne. Hans Tale, der idelig afbrødes af lydelige Bifaldsraab, er det umuligt at gjengive, kun udhæve vi disse Ord: "J Aaret 1830 havde vore Brødre Følelsen af deres Rettigheder; vi ville ogsaa have Erkjendelsen af dem." Ved Enden af Talen raabtes: "Leve Republiken!" Derefter tog Cremieux Ordet og sluttede med: "Var Julirevolutionen ærefuld, saa har denne været endnu ærefuldere, den vil føre os til Erobringen, af den sande Frihed, den republicanske." Nationalgarden defilerede derpaa forbi Regjeringen i den skjønneste Orden; Toget varede 2 Timer under det almindelig gjentagne Raab: "leve Republikken!" – Om Aftenen holdt General Courtais Revne over nogle af Nationalgardens Legioner. Den hele Dag herskede overalt den største Ro og Orden. Efter National have Odilon=Barrot og Thiers holdt to Møder med deres politiske Venner og eenstemmig besluttet, at Mændene af tiers parti, det venstre Centrum og den venstre Side ubetinget skulle yde den nye Regjering deres Medvirkning. Marschal Bugeaud har ogsaa sluttet sig til Regjeringen (om Lamoriciere tales nu ikke et Ord. En stor Mængde Ex Pairs have indfundet sig hos Regjeringen og stillet sig til deres Disposition, men fandt en kold Modtagelse. – Marschal Soult har ikke sat Foden ud af sit Pallads, der iøvrigt heller ikke er blevet molesteret af Folket.
Viborger Samler, 1848-03-06
Den americanske Gesandt har anerkjendt den provisoriske Regjering og bragt den sine varmeste Lykønskninger. De andre Staters Diplomater have, i Betragtning af den stedfindende Samdrægtighed og den bestaaende Tilstands tilsyneladende Soliditet, bestemt sig til at forblive paa deres Poster. Bou-Musa (Abdel Kaders Scherif) er undvegen Efter en anden Beretning har Rothschild forladt Paris.
Viborger Samler, 1848-03-06
Fra Dieppe meldes (d. 26de Febr.) at Hertuginden af Orleans var med sine 2 Sønner ankommen til Dieppe for at indskibe sig til England. (Uvis Efterretning.) Kongeriget Preussen. Allg. Preuss. Zeit. erklærer sig vel med Bestemthed imod enhver Jndblanding i Frankerigs indre Anliggender, men opfordrer derhos til et stærkt Defensivsystem, og udtaler sig i den Retning, at enhver Krænkelse af Tractaterne maa ansees som en Krigserklæring fra Frankerigs Side.
Viborger Samler, 1848-03-06
Berlin, den 2den Marts. Efter paalidelige Rygter skal Kongen af Preussen af egen Drift have bevilget Land dagens Periodicitet. Vor Regjering vil med Rolighed og Besindighed iagttage Omvæltningerne i Frankerig; den vil drage Omsorg for at sikkre Grændserne; men sikkert undgaae enhver Collision med sine Naboer. Om en Jnterveneren i de indre Anliggender hos en Nation, der er enig deri, ene og alene at ville ordne disse, kan der aldeles ikke være Spørgsmaal.
Viborger Samler, 1848-03-06
Kongeriget Belgien. Berlin, den 1ste Marts. Telegraphiske Depescher fra Brüssel af 27de Febr. melde: "Den belgiske Armee er indkaldt og skal opstille sig ved den franske Grændse. Alle Fremmede, der ikke tilbørlig kunne legitimere sig, skulle forlade Belgien efter 24 Timers Forløb. Alle Partier i Belgien have forenet sig forat staae Regjeringen bi. (Den provisoriske Regjering i Frankerig har jo høitidelig proclameret Belgiens Uafhængighed.
Viborger Samler, 1848-03-06
Jtalien. Neapel, den 19de Febr. Efter directe Breve fra Palermo indtil den 16de Febr. havde den provisoriske Regjering sammesteds antaget den fra Neapel foreslaaede engelske Mægling ved Lord Minto. Til den 20de Februar er det hele, almindelige Parlement sammenkaldt.
Viborger Samler, 1848-03-06
Storhertugdommet Baden. Karlsruhe, den 29de Febr. I dette Øieblik har Statsraad Bekkerklæret i det offentlige Møde, at Censuren vil ophøre i Løbet af den kommende Uge, og at et Lovudkast, om eedsvorne Retter ufortøvet skal fremlægges. Denne store diplomatiske Act sammensmelter alle Partier. En opløftende Forening af alle Meninger tjener det øvrige Tydskland som et Beviis derpaa, at Orden, gaaer fortrolig Haand i Haand med Friheden. Alle øvrige tydske Stater ville følge Badens Regjerings ophøiede Exempel. Saaledes er da en stor Dag oprunden for Tydskland." (Undert.) Bassermann. - Denne Meddelelse fra Karlsruhe bekjendtgjøres i Mannh. Journal af f. D.
Viborger Samler, 1848-03-06
Storbritannien og Jrland. London, den 29de Febr. Allerede den 28de har den britiske Regjering ved Kronens første Raadgiver afgivet den meest utvetydige Erklæring om, at den engelske Regjering paa ingen Maade, tilsigter at indblande sig i Frankerigs indre Anliggender.
Viborger Samler, 1848-03-06
Her meddele vi den ædle Lord John Russells Ord: Jeg kan give Huset den Forsikkring - og i Virkeligheden havde jeg troet, at der ikke behøvedes en saadan Forsikkring (Ministeriet var af Hume opfordret til en utvetydig Erklæring) – at vi Ministre ingenlunde tilsigte at udøve nogensomhelst Jndflydelse
Viborger Samler, 1848-03-06
paa den Forfatningsform, som det maatte behage den franske Nation at antage (Bifald, eller paa nogensomhelst Maade indblande os i Frankerigs indre Anliggender. J samme Møde erklærede Skatkammercantsleren, at Regjeringen, om endog høist ugjerne, tog fit Andragende tilbage og Jndkomstskattens Forhøielse; hvorimod den, forbeholdt sig Jndførelsen af andre Afgifter, saafremt Udnævningen imellem Udgifter og Jndtægter ikke lod sig iværksætte paa nogen anden Maade. Jøvrigt - siger Børsenhalle" – have de engelske Journaler et Physionomie som om de vare udstedede i Frankerig.
Viborger Samler, 1848-03-06
Brødpriserne i London ere faldne paa ny, og have i Mands Minde ikke været saa lave som nu.
Viborger Samler, 1848-03-06
Efter de nyeste Efterretninger fra Capstaten af 30te Decb. er Kafferkrigen endt. Pato og de andre Kafferhøvdinger have overgivet sig til Oberst Sommerset.
Viborger Samler, 1848-03-06
Det engelske Dampskib "Violet," der var udsendt forat opsøge den franske Kongefamilie, er med uforrettet Sag vendt tilbage til Dover.
Viborger Samler, 1848-03-06
Børsenhalles Londonercorrespondent melder, at Lord Palmerston har den 29de i Underhuset givet den høitidelige Erklæring, at han igjennem den engelske Gesandt i Paris har erholdt Afskrift af en Meddelelse fra den franske Udenrigsminister Lamartine af følgende Jndhold: at den nye Form af Jnstitutioner, som Frankerig har adopteret, ikke gjør noget Afbræk med Hensyn til den franske Nations Stilling i Europa, og at den franske Regjering vil vedblive at bevare de meest venskabelige Forhold til alle de Magter, der ligesom Frankerig ere tilsinds at agte Nationernes Rettigheder og Uafhængighed. Store Fallissements have fundet Sted i Fristaterne.
Viborger Samler, 1848-03-06
Londoner Fondbørsen, den 29de Febr. Pariser begivenhederne have saaledes indvirket paa Fonds, at disse i den sidste Uge ere dalede omtrent 10 pCt. Jernbane actierne ere faldne stærkt i Prisen.
Viborger Samler, 1848-03-06
Jndenlandske Efterretninger. Under 28de Februar er Hs. Durchl. Generallieutenant Landgreve Wilhelm til Hessen, Gouverneur over Kjøbenhavns Fæstning og Citadellet Frederikshavn, naadigst udnævnt til General. – Under f. D. er Hs. Durchl. demitteret Oberst Carl til Slesvig=Holsteen-Sønderborg Glücksborg naadigst tillagt Generalmajors Characteer.
Viborger Samler, 1848-03-06
Ved allerhøieste Reskripter af 2den d. M. har Hans Majestæt fra 1ste April d. A. af i Naade entlediget Hans Excellence Geheime-Stats- og Justitsminister v. Stemann, Ridder af Elephanten, Storkors af Dannebrogen og Dannebrogsmand, fra de ham hidtil overdragne, Embeder som Justitsminister og Præsident i det Kongelige Danske Cancelli, som Kongelig Commissair ved Natio banken, som Medlem af Missionscollegiet, Directionen for Vaisenhuset samt Qvægsygecommissionen, hvorimod Hans Excellence vedbliver i sine Embeder, som GeheimeStatsminister, som Cantsler for de kongelige Ordener og som Patron for Herlufsholms Skole, og er han derhos allernaadigst udnævnt til Overkammerherre. – Ligeledes har Hans Majestæt fra 1ste April d. A. af i Naade entlediget Hs. Exc. Geheime-Statsminister Ørsted, Ridder af Elephanten, Stork, af Dr. og Drid., fra de ham hidtil overdragne Embeder som Generalprocureur og Medlem af det Kgl. Danske Cancelli, hvorimod Hs. Excellence vedbliver i sit Embede som Geheime-Statsminister, ligesom han ogsaa vil have at fuldføre det ham overdragne, Hverv som Medlem af den Commission, der har at udarbeide et Lovforslag i Overeensstemmelse med Allerhøieste Rescript af 28de Jan. d. A. angaaende de tilsigtede Forandringer i Forfatningen. Hans Majestæt har derhos tilkjendegivet begge fornævnte Embedsmænd Sin Allerhøieste særdeles Tilfredshed med deres lange og udmærket gode Tjeneste i de dem hidtil allernaadigst anbetroede vigtige Embeder. - Hs. M. Kongen har derefter allern, udnævnt fra 1ste April d. A. af: Hs. Exc. Geheime-Statsminister, Kherre v. Bardensleth, Stiftamtmand over Fyens Stift og Amtmand over Odense Amt, Comm. af Dr. og Darm., til Justitsminister og Præsident i det Kgl. Danske Cancelli samt til Kgl. Commissair i Nationalbanken, ligesom til Medlem af Missionscollegiet, af Directionen for Vaisenhuset og af Ævægsygecommissionen. - Etatsraad og 3die Deputeret i det Kgl. Danske Cancelli AlgreenUssing, R. af Dbr., til Generalprocureur indtil videre med Bibehold af hans nuhavende Embede. (Bl. Td.)
Viborger Samler, 1848-03-06
Under 2den Marts er Commandeur for 1ste Cavalleri Brigade, Generalmajor C. v. Høeg Guldberg, Stork. af Dbr. og Dbd., allernaadigst udnævnt til Generallieutenant og commanderende General i Nørrejylland og Fyen.
Viborger Samler, 1848-03-06
Under f. D. er tjenstgjørende Generaladjutant hos Hs. M. Kongen, Generalmajor C. v. Ewald, Kherre, Stk. af Dr. og Drid., efter Ansøgning i Naade entlediget fra dette hans Embede og sat a la suite i Armeen med Extragage. Under f. D. er Adjutant hos Hs. M. Kongen, Oberst i Generalstaben og p. t. Commandeur for Kongens Livjægercorps, C. P. v. Bruhn, Commandeur, af Dr. og Drid., udtraadt af Generalstaben og Adjutantskaben, samt allern, udnævnt til Commandeur for Kongens Livjægercorps. Under f. D. er Major i Generalstaben og Commandeur for Generalcommandostaben i Nørrejylland og Fyen, T. G. v. Schøller, Kherre, R. af Dbr. og Drid., allernaadigst udnævnt til tjenstgjørende Generaladjutant hos Hs. M. Kongen samt til Chef for Kongens Adjutantstab og derhos tillagt Obersts Characteer, dog indtil videre uden Anciennetet.
Viborger Samler, 1848-03-06
Det skandinaviske Selskab holdt i Mandags Aftes en Sammenkomst, hvorved Hr. Comptoirchef V. Rothe holdt et meget interessant Foredrag om en skandinavisk Toldforening. Ved det senere i Forsamlingssalen afholdte fælleds Maalid holdtes flere Taler, blandt Andre af Dhrr. Advocat Lehmann, Ploug, Prof. Høyen o. Fl., som alle dreiede sig om Fædrelandets Stilling i nærværende Øieblik samt om Reskriptet af 28de Januar. Ved de den 1ste Marts foretagne Valg paa ni Borgerrepræsentanter i Kbhvn, faldt de fleste Stemmer paa: 1) Tobakspinder Bonnesen 395 St; 2) Hattemager Petersen 394 St; 3) Brygger Bjerrre 353 St. 4) Professor Krieger 223 St.; 5) Tømmermester Kaiser 166 St.; 6) Cand. juris Alberti 153 St.; 7) Sadelmagermester Christensen 151 St.; 8) Kobbersmedmester Fug mann 145 St.; 9) Grosserer D. Borgen 124 Stemmer. Fra Stockholm hedder det under 26de Februar, Serafimer-Ringning har i Middags (Begravelsesdagen) Kl. 12 fundet Sted fra Ridderholmskirkens Taarn for Hs. Maj. Kongen af Danmark, som Ridder af Seraphimer Ordenen, hvortil Hs. Maj. udnævntes den 28de Ja(Brl. Td.) nuar 1836.
Viborger Samler, 1848-03-06
Ved Saluteringen med Kanonerne i Roeskilde ved Sørgefesten kom en Artillerist til Skade, foranlediget derved at han ikke havde faaet sin Kanon tilstrækkelig udvisket, saa at en Explosion foregik saasnart den nye Ladning blev bragt ind.
Viborger Samler, 1848-03-06
Den i Anledning af Høiesterets høitidelige Aabning i Torsdags foretagne Sag (see dette Bl. Nr. 37) blev paadømt derhen, at Skiftecommissionens Decision og Repartition bør ved Magt at stande.
Viborger Samler, 1848-03-06
Ved Valghandlingen i Roeskilde den 17de Marts agtede underskrevne Stænderdeputerede at afgive følgende Erklæring: Vi erklære, at vi skride til denne Valghandling i den Forudsætning, at de Bestemmelser, der blive at optage i den ved Hs. Majestæts allerhøieste Reskript af 28de Januar d. A. bebudede Forfatningslov, ikke ville erholde Lovskraft, førend de ere blevne tagne under Overveielse og antagne af en Folkere præsentation, valgt efter een, Folkets retfærdige Krav fyldestgjørende, til Opgavens Storhed svarende Valgmaade, der vil have været Provindsialstænderne forelagt til Betænkning. Vi vælge ligeledes i den Forudsætning, at ingen af de Bestemmelser ved Forfatningsloven, der indeholdes i det kongl. Reskript af 28de Januar, skulle kunne unddrages de saaledes valgte erfarne Mænds Overveielse.
Viborger Samler, 1848-03-06
Kjøbenhavn, den 24de Februar 1848. L. N. Hvidt. H. P. Hansen. Orla Lehmann. And. Hansen. W. Duntzfeldt. Meinert. P. F. Lunde. J.C. Jacobsen. M. Hammerich. A. C. Øst. H. N. Clausen. Schouw. H. Hage. N. P. Kirck. Balth. Christensen. Krog. P. Hansen.
Viborger Samler, 1848-03-06
Da der i Anledning af et den 25de Febr. om Aftenen begaaet Tyveri var opstaaet Mistanke imod et tidligere afstraffet Fruentimmer, Johanne Kirstine F....., indfandt Politiet sig den 28de Febr. om Morgenen paa hendes Bopæl paa en Qvist i Dronningens Tvergade for at afhente hende. Uagtet gjentagen Banken blev der ikke oplukket, men da man igjennem et Sidevindue kunde see, at hun var i Stuen, forskaffede man sig en Hovednøgle til at aabne Døren. Jmidlertid var hun gaaet ud af Vin det for over Taget at søge ind i Nabohuset, men gled ud og styrtede ned i Gaarden fra den 3etages Bygning Heldigviis tørnede hun imod en længere nede anbragt Svale, hvorved Faldets Heftighed formindskedes, saa at hun ei slog sig ihiel paa Stedet, men kløvede Panden imod Steenbroen og bragtes i bevidstløs Tilstand til Hospitalet. (Bl. Td.)
Viborger Samler, 1848-03-06
Jfølge allerhøieste Resolution er det bestemt, at hele preussiske Dalere kunne modtages i de offentlige Kasse i Hertugdømmerne til 39 s. Courant. – Ligesom og at Nationalbankens Sedler der kunne modtages lige med (Berl. Tid.) Sølv.
Viborger Samler, 1848-03-06
Viborg. J Fredags Aftes aabnedes Scenen atter af det herværende Beckerske Skuespilselskab, men med Hensyn til Besøget ikke under gode Auspicier, da dette (uagtet Forestillingen var til Benefice for et yndet Kunstnerpar, Hr. Weyse og Kone) var yderst tarveligt. Rollebesætningen i det først givne Stykke: "Pariserdrengen var mindre heldig, hvorimod Recensenten og Dyret" fra Fleertallet af de Spillendes Side gik fortrinlig. – Den til iaftes bebudede Forestilling blev contramanderet som Følge af et Mad. Holm paakommen Sygdoms anfald, der sandsynlig i flere Dage vil hindre denne Kunstnerinde fra at betræde Scenen, og gjøre det umuligt for Directeuren at opføre de nye Stykker Selskabet i den senere Tid her har indstuderet. – Paa Søndag Aften slutter Selskabet. dets Forestillinger hersteds for dennegang, og tager herfra til Randers.
Viborger Samler, 1848-03-06
Udnævnelser og Entledigelse. Hs. Majestæt har allernaadigst anerkjendt Kjøbmand S. Quesada som Republikken Wenezuelas Consul paa St. Thomas, og W. H. Thalbitzer, som Keiserlig Østerrigsk Viceconsul i Helsingør, samt allernaadigst udnævnt Boghandler Klein i Kbh. til Hofboghandler og Juveleer Prahl i Kbh. til Hofjuveleer. - Rector ved den lærde Skole i Haderslev C. A. Brauneiser, i Naade og med Pension entlediget fra Paaske d. A. af.
Viborger Samler, 1848-03-06
Ledige Embeder. Jdestrup Sognekald i Lolland=Falsters Stift, ny Ansættelse 434 Rbd. (Opslaaet vacant den 29de Februar). - Postmester Embedet i Segeberg. Aarlig Gage 1000 Rbd., 10 pCt. af de Jntrader, som maatte overstige Normalsummen af 2441 Rbd. aarlig, til Contoirhold 300 Rbd. aarlig; Caution 1600 Rbd., som bliver at stille paa anordningsmæssig Maade. Embedet tiltrædes den 1ste Juli 1848. Handels-Efterretninger.